סידני סוויני

סידני סוויני (באנגלית: Sydney Sweeney; נולדה ב-12 בספטמבר 1997) היא שחקנית קולנוע וטלוויזיה אמריקאית. סוויני הופיעה בסדרות טלוויזיה כמו הכל על הפנים! (2018), סיפורה של שפחה (2018) ובמיני-סדרה חפצים חדים (2018). בשנת 2019 החלה לככב בסדרת דרמת הנעורים של "HBO", אופוריה. היא הופיעה בתפקיד קטן בדרמה הקומית של קוונטין טרנטינו, היו זמנים בהוליווד.

ביוגרפיה 
סוויני נולדה וגדלה בספוקיין וושינגטון. יש לה אח צעיר בשם טרנט. אמה היא עורכת דין ואביה עובד בתחום הרפואה. היא התעניינה במשחק לאחר שרצתה להיבחן לתפקיד בסרט עצמאי שצולם בעיר שלה. על מנת לשכנע את הוריה, היא הציגה בפניהם תוכנית עסקית לחמש שנים. הם הסכימו וזמן קצר לאחר מכן עברה המשפחה ללוס אנג'לס.

קריירה 
בתחילת הקריירה שלה, סוויני התארחה בסדרות טלוויזיה כמו 90210, מחשבות פליליות, האנטומיה של גריי ושקרניות קטנות.

בשנת 2018 סוויני כיכבה בתפקיד הראשי בסדרת הטלוויזיה של נטפליקס "הכל על הפנים!", ומאוחר יותר באותה השנה גילמה את אליס במיני סדרה "חפצים חדים" של רשת HBO בכיכובה של איימי אדמס. במקור דמותה הייתה אמורה לקבל תפקיד קטן יותר, אך הבמאי כתב עבורה סצנות נוספות. לצורך התפקיד, סוויני חקרה על נערות שסבלו ממחלות נפשיות ופגיעה עצמית, והיא אף ביקרה בבתי חולים לנפגעי נפש. בנוסף, סוויני גילמה תפקיד בסרט המותחן "Under the Silver Lake". היא שיחקה בסדרה "סיפורה של שפחה" בתפקיד עדן ספנסר, ילדה אדוקה וצייתנית. היא גם כיכבה כגיבורה בסרט האימה Along Cme the Devil".

בשנת 2019, היא הופיעה בסרט הדרמה "קלמנטיין", ובסרטו של קוונטין טרנטינו "היו זמנים בהוליווד". סוויני החלה לככב בסדרת דרמת הנעורים "אופוריה" בתפקיד קאסי הווארד, "נערה עם מוניטין מופקר", באותה שנה.

בשנת 2021 כיכבה במיני סדרה המוערכת "הלוטוס הלבן".

בשנת 2022 הופיעה ברשימת טיים 100 נקסט של מגזין טיים.

בשנת 2023, בהיותה בת 25, הופיעה ברשימת פורבס 30Under30. באותה שנה השתתפה בוידאו קליפ של הרולינג סטונז.

לסוויני יש חברת הפקות בשם "סרטי פיפטי-פיפטי".

חיים אישיים 
סוויני לומדת יזמות. היא מתחרה באמנויות לחימה משולבות, והתחרתה בגראפלינג בתיכון.

פילמוגרפיה

קולנוע

טלוויזיה

קליפ

קישורים חיצוניים

הערות שוליים 

שחקניות ילדות אמריקאיות
שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
אמריקאים שהופיעו ברשימת טיים 100 נקסט
פורבס 30Under30
אמריקאיות שנולדו ב-1997
אמריקאים שנולדו ב-1997